**A Projekt címe: Településkép javítása Garadnán**

**Kedvezményezett neve:** Garadna Község Önkormányzata

**Projekt azonosítószám:** 1778621402

A **Vidékfejlesztési Program** keretén belül Garadna Község Önkormányzata **47 559 445 Ft** összegű vissza nem térítendő támogatásban részesült, melyet a támogatási kérelemben meghatározott projekt végrehajtására fordított.

 **A projekt végrehajtása során megvalósult eredmény:**

A Településképet meghatározó épület külső felújításának célja volt a település frekventált részén való elhelyezkedése révén a településkép javítása, emellett pedig Garadna Község Önkormányzatának közösségi feladatellátáshoz egy megújult, korszerűen fenntartható intézmény kialakítása. Ennek érdekében teljeskörű külső felújítás és energetikai korszerűsítés, valamint a tetőszerkezet és tetőfedés cseréje valósult meg a mai követelményeknek megfelelően, modern technológia alkalmazása mellett.

A beruházás során az alábbi munkálatok valósultak meg: külső homlokzati szigetelés, tetőfelújítása, szigetelése, külső nyílászárók cseréje, energetikai belső korszerűsítés, fűtéskorszerűsítés, használati térelem kialakítása, ivóvíz hálózat, szennyvíz hálózat kiépítése, korszerűsítése.

**Nyilvánosság biztosítása:**

Kötelezően megvalósítandó, önállóan nem támogatható tevékenységek közül teljesültek a tájékoztatással, nyilvánossággal kapcsolatos kötelezettségek. A pályázó a www.szechenyi2020.hu oldalon található táblagenerátor segítségével tervezte meg a tájékoztatáshoz szükséges tábláját, melyet a beruházás helyszínén jól látható helyen elhelyezett.